Die nuwe vlag van Suid-Afrika.
Die eerste swart president van Suid-Afrika, Nelson Mandela.
◄ ◄ | ◄ | 1989 | 1990 | 1991 | 1992 | 1993 | ◄ 1994 ► | 1995 | 1996 | 1997 | 1998 | 1999 | ► | ► ►
Sien ook: Kategorie:1994
Mandela by die algemene verkiesings
Sjinese kalender 4690 – 4691
Ethiopiese kalender 1986 –1987
Hebreeuse kalender 5754 – 5755
Irannese kalender 1372 –1373
Islamitiese kalender 1415 –1415
1 Januarie – Die NAFTA word gestig deur Kanada, Meksiko en die Verenigde State van Amerika.
17 Januarie – Die Northridge-aardbewing skud die Amerikaanse stad Los Angeles, Kalifornië op Martin-Luther-King-dag.
12-27 Februarie – Die 17de Olimpiese Winterspele word in Lillehammer, Noorweë, aangebied.
22 Februarie – Die Merriespruit-slikdamramp vind plaas te Virginia.
1 Maart – Walvisbaai word amptelik aan Namibië oorhandig deur Suid-Afrika.
4 Maart – Die Vryheidsfront Plus, 'n Suid-Afrikaanse politieke party, word gestig.
10-19 Maart – Die sesde Paralimpiese Winterspele word in Lillehammer, Noorweë, aangebied.
15 Maart – Suid-Afrika se nuwe nasionale vlag word onthul.
27 Maart – Die Eurofighter Typhoon vegvliegtuig onderneem sy nooiensvlug in Europa.
28 Maart – Die "Shell House"-slagting tussen lede van die Inkatha-Vryheidsparty en die African National Congress vind in Johannesburg plaas.
6 April – Die Rwandese volksmoord begin toe die vliegtuig met die President van Rwanda, Juvénal Habyarimana, en die President van Burundi, Cyprien Ntaryamira, deur ekstremiste met missiele afgeskiet word.
15 April – Die Marrakesj-verdrag word geteken om die Wêreldhandelsorganisasie te vorm.
18 April – Brian Lara teken 375 aan in 'n beurt in 'n krieket toetswedstryd, en verbeter so Garfield Sobers se vorige rekord van 365.
27 April tot 29 April – Suid-Afrika se eerste volledig demokratiese verkiesing.
10 Mei – Nelson Mandela word as Suid-Afrika se eerste swart President ingehuldig.
1 Junie – Die Republiek van Suid-Afrika word hertoegelaat tot die Britse Statebond.
17 Junie – O. J. Simpson, voetbalheld, ge-arresteer vir die moord op sy vrou.
17 Junie-17 Julie – Die 15de FIFA Sokker-Wêreldbekertoernooi word in die Verenigde State van Amerika gespeel, wat deur Brasilië gewen word.
22 Julie – 'n Staatsgreep vind in die Gambië plaas. Die 29-jarige Yahya Jammeh word die nuwe president.
18-28 Augustus – Die Statebondspele word in Victoria, Kanada aangebied.
1 Oktober – Palau word van die Verenigde State van Amerika onafhanklik.
10 Februarie – Justin Basson, Suid-Afrikaanse rugbyspeler
28 Februarie – Jake Bugg, Engelse sanger en liedjieskrywer
11 Maart – Handré Pollard, Suid-Afrikaanse beroepsrugbyspeler en Springboklosskakel
26 April – Daniil Kvyat, Russiese Formule Eenrenjaer.
1 September – Carlos Sainz jr., Spaanse Formule Eenberoepsrenjaer.
2 Februarie – Marija Gimbutas, Litaus-Amerikaanse argeoloog (* 1921).
26 Februarie – Avery Fisher, Amerikaanse uitvinder, ondernemer, musiekgeesdriftige en filantroop (* 1906).
7 April – Golo Mann, Duitse geskiedkundige, publisis en skrywer (* 1909).
22 April – Richard Nixon, Amerikaanse politikus en staatsman; 37ste President van die Verenigde State (* 1913).
12 Mei – Erik Erikson, Duits-Amerikaanse ontwikkelingsielkundige (* 1902).
19 Mei – Jacqueline Kennedy Onassis, 'n Amerikaanse boekredakteur, sosiale vlinder asook die Eerste Dame van die Verenigde State van Amerika, (* 1929).
29 Mei – Erich Honecker (81), Oos-Duitse politikus (* 1912)
8 Julie – Cora Marie (41), Suid-Afrikaanse country-sangeres (* 1953).
8 Julie – Kim Il Sung, politikus van Noord-Korea (* 1912).
29 Julie – Dorothy Crowfoot Hodgkin, 'n Britse grondlegger van proteïen kristallografie (* 1910).
17 September – Karl Popper (92), Oostenryks-Britse filosoof (* 1902)
20 Oktober – Burt Lancaster, Amerikaanse akteur (* 1913)
23 Oktober – Cornelis Pama (77), Suid-Afrikaanse heraldikus en genealoog (* 1916)
5 November – Johan Heyns, invloedryke Afrikaner Calvinistiese teoloog en moderator van die algemene sinode van die NG Kerk (* 1928)
8 Desember – Antônio Carlos Jobim, Brasiliaanse liedjieskrywer, komponis en sanger (* 1927).
Bantubonke Harrington Holomisa (gebore 25 Julie 1955 in Mqanduli, Oos-Kaap) is 'n Suid-Afrikaanse parlementslid wat die United Democratic Movement verteenwoordig.Holomisa het hom in 1976 by die Transkeise weermag aangesluit en was 'n brigadier teen 1985. Hy het eerste minister Stella Sigcau in 1987 in 'n staatsgreep omvergewerp en was die leier van die Transkei van 1987 tot 1994.In 1994 is Holomisa tot die ANC se nasionale uitvoerende komitee verkies, en was die adjunkminister van omgewingsake en toerisme van Suid-Afrika. Hy is uit die ANC geskop op 30 September 1996 na hy getuig het voor die waarheid-en-versoeningskommissie.Holomisa was die medestigter van die UDM in 1997 saam met Roelf Meyer, en is tot die parlement verkies in 1999.
Ciskei, wat vanaf die Groot-Visrivier tot die buitewyke van Oos-Londen en noordwaarts tot naby Queenstown gestrek het, het op 4 Desember 1981 onafhanklik geword.Die einde van apartheid in 1994 het ook die einde van die Kaapprovinsie beteken en dit is in vier dele verdeel: Wes-Kaap (hoofstad Kaapstad) en Noord-Kaap (hoofstad Kimberley), wat nie deur “tuislande” geaffekteer is nie, en Oos-Kaap (hoofstad Bhisho), en die Provinsie Noordwes, wat deels of in hulle geheel die drie “onafhanklike” state wat vroeër uit Kaapland gesny is, ingesluit het.
Hierdie artikel handel oor die provinsie in Suid-Afrika. Vir die gelyknamige rivier, sien Limpopo (rivier).Limpopo is een van die nege provinsies van Suid-Afrika. Die hoofstad is Polokwane (voorheen Pietersburg). Die provinsie kry sy naam van die Limpoporivier, wat die mees noordelike rivier in Suid-Afrika is, en die grens met Zimbabwe vorm.
Hierdie is 'n lys van omstrede gebiede soos onafhanklike lande en afhanklike gebiede.
Mangosuthu Buthelezi (1928–) is 'n Zoeloehoofman en politikus. Hy is ook die stigter en leier van die Inkatha-Vryheidsparty (IVP). Vanaf 1994 tot 2004 het hy as die minister van Binnelandse Sake in die kabinette van Nelson Mandela en Thabo Mbeki gedien.
Dr. Pieter Groenewald (* 27 Augustus 1955) is 'n Suid-Afrikaanse politikus. Hy is die nasionale leier en 'n stigterslid van die Vryheidsfront Plus, lid van die parlement van Suid-Afrika, en lid van die dagbestuur van die Organisasie van Nie-verteenwoordigde Nasies en Volkere. Groenewald was van 1994 tot Maart 2017 die provinsiale leier van die Vryheidsfront Plus in Noordwes en hy was voorsitter van die Vryheidsfront Plus van 11 Augustus 2011 tot 12 November 2016, toe hy as nasionale leier van die party verkies is. Hy was van 1994 tot 1999 voorsitter van die parlement se portefeuljekomitee op verdediging.
Groenewald het sy militêre diens by die berede-sentrum in Potchefstroom voltooi en 'n B.luris-graad van die Potchefstroomse Universiteit vir Christelike Hoër Onderwys verwerf. Hy het ook 'n nagraadse diploma in kommunikasie voltooi, gevolg deur 'n meestersgraad in bestuur en ontwikkeling en 'n doktorsgraad in politieke wetenskap. Hy het talle oorsese studietoere onderneem.
Suid-Afrika, amptelik die Republiek van Suid-Afrika, is 'n republiek aan die suidpunt van Afrika. Dit grens in die noorde aan Namibië (1 005 km grens), Botswana (1 969 km grens) en Zimbabwe (230 km grens), en in die noordooste aan Mosambiek (496 km grens) en eSwatini (438 km grens). Lesotho (1 106 km grens) vorm 'n enklawe binne die grense van Suid-Afrika.
Tito Mboweni (* 16 Maart 1959 in Tzaneen) dien sedert 9 Oktober 2018 as Suid-Afrika se minister van finansies onder president Cyril Ramaphosa.Tussen 1999 en 2009 het hy die pos as agtste goewerneur van die Suid-Afrikaanse Reserwebank beklee. Hy is op 8 Augustus 1999 in die posisie aangestel om dr. Chris Stals op te volg. Me. Gill Marcus vervang hom as goewerneur op 9 November 2009. Onder president Nelson Mandela het hy tussen 1994 en 1999 as minister van arbeid gedien.
Transvaal is die informele naam vir een van die onafhanklike republieke wat deur die Voortrekkers tydens die 19de eeu gestig is en amptelik as Zuid-Afrikaansche Republiek (ZAR) bekend gestaan het. Ná 1910 vorm Transvaal, wat in die noord-ooste van Suid-Afrika lê, een van die vier provinsies van die Unie van Suid-Afrika en sedert 1961 een van die vier provinsies van die Republiek van Suid-Afrika.
Transvaal is sowel in landboukundige asook in mynboukundige opsig 'n skatkamer. Sy uitgestrekte plase en sy mynbounywerheid lewer 'n groot bydrae tot Suid-Afrika se bruto binnelandse produk. Teen die suidelike rand van die Transvaalse Hoëveld lê Suid-Afrika se belangrikste nywerheidsgebied, die Witwatersrand.
Ná die algemene verkiesing van 1994 is die administratiewe verdeling van Suid-Afrika verander en die provinsie Transvaal ontbind. Op sy grondgebied het vier nuwe provinsies ontstaan: Gauteng (aanvanklik die P.W.V. genoem), Noordwes, Limpopo en Mpumalanga. Die naam Transvaal word nog steeds gebruik om na die oorspronklike geografiese gebied te verwys.